Държавен вестник, бр. 47, 2016 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  47
изискват адекватни решения, базирани на висококачествени научни изследвания и експертиза. 
Когато резултатите от тези изследвания са публикувани в научни издания извън посочените в 
точка 5.1.1, в книги или в патенти, те се отчитат на основа на информация от други междуна­
родни (ERIH PLUS, MathSciNet, ВИНИТИ, ResearchGate и др.), национални или ведомствени 
бази данни, както и чрез съответната библиографска информация за изданията.
Мерки
6.1.1. Разработване и прилагане на адекватни количествени критерии за отчитане на науч­
ната дейност, свързана с националната идентичност и с проблеми от национално и обществено 
значение, и включването им към критериите за оценка на научната дейност и атестация. 
Дейност 6.2. Разширяване на конкурсното проектно и програмното финансиране на научните 
изследвания.
Мерки
6.2.1. Въвеждане на нови типове конкурси от типа на програма Идеи на Европейския изсле­
дователски съвет, насочени към развитие на научни групи с утвърден международен авторитет 
и създаване на нови научни групи на талантливи млади учени. 
6.2.2. Разработване и изпълнение на национални научни програми и тематични секторни про­
грами за провеждане на научни изследвания по обществените предизвикателства в партньорство 
между ФНИ, ресорни министерства и ведомства, публични национални и местни структури.
6.2.3. Разработване и приемане на нормативен документ, регламентиращ провеждане на научни 
изследвания по заявка на държавни или местни органи и определящ управленските решения, 
които задължително изискват предварително провеждане на насочено научно изследване или 
становище от компетентна научна организация, звено или учен.
6.2.4. Създаване на специфични механизми за бързо възлагане и провеждане на научни 
изследвания в отговор на неотложно възникнали потребности и проблеми от национално или 
регионално значение.
4.7. Политика за стимулиране на приложни научни изследвания
В областта на приложните изследвания водещи ще бъдат направленията, определени като 
приоритетни в Иновационната стратегия за интелигентна специализация на Република Бълга­
рия 2014 – 2020 г. Тематичното обвързване на двете стратегии ще допринесе за постигането на 
по-силен синергичен ефект в насърчаването на приложните изследвания в България, синхро­
низирайки предвидените в тях мерки. Същевременно се осигурява добра съгласуваност с посо­
чения във визията на настоящата стратегия приоритет „Повишаване конкурентоспособността 
и продуктивността на икономиката – в съответствие с приоритетите по ИСИС“, позволяващ 
фокусиране на насочените фундаментални изследвания до достигане на етап „приложни из­
следвания и разработки“. Основната част от приложните изследвания ще бъде свързана с кон­
кретни нужди на бизнеса, като държавата ще ги подпомага чрез съфинансиране на конкурсен 
принцип. Други приложни изследвания, които ще бъдат подпомагани от държавата, са свързани 
с изпълнението на конкретни задачи на държавни институции, задачи от национален интерес 
или свързани с международни ангажименти на страната.
Специфична цел 7. Поощряване на приложните научни изследвания и фокусирането им върху при­
оритетните области на ИСИС.
За изпълнението на тази специфична цел съществено ще допринесат дейностите по създа­
ване и ефективно функциониране на Центровете за върхови научни постижения, Центровете 
за компетентност и Регионалните научни центрове, описани в дейност 4.1. Тези центрове ще 
бъдат фокусирани върху научни изследвания по приоритетните направления на ИСИС и ще 
бъдат финансирани от ОП НОИР. 
Дейност 7.1. Подобряване на нормативната база за провеждане на приложни научни изследвания.
Мерки
7.1.1. Програмно и проектно подпомагане на съществуващите Центрове за трансфер на тех­
нологии и пълноценното им използване, както и създаване на нови такива. 
7.1.2. Разработване на система за защита на интелектуалната собственост във всички орга­
низации, занимаващи се с НИРД, включително система за подпомагане на патентоването на 
приложни научни резултати.
7.1.3. Включване на подходящи количествени показатели, свързани с приложна научна дей­
ност, при атестирането на научните звена и учените.